Muutettu ehdotus Euroopan parlamentin ja neuvoston direktiiviksi sijoituspalveluyritysten ja luottolaitosten omien varojen riittävyydestä 15 päivänä maaliskuuta 1993 annetun neuvoston direktiivin 93/6/ETY ja sijoituspalveluista arvopaperimarkkinoilla 10 päivänä toukokuuta 1993 annetun neuvoston direktiivin 93/22/ETY muuttamisesta /* KOM/96/0292 lopull. - COD 95/0188 */



Virallinen lehti nro C 221 , 30/07/1996 s. 0031



Muutettu ehdotus Euroopan parlamentin ja neuvoston direktiiviksi sijoituspalveluyritysten ja luottolaitosten omien varojen riittävyydestä 15 päivänä maaliskuuta 1993 annetun neuvoston direktiivin 93/6/ETY ja sijoituspalveluista arvopaperimarkkinoilla 10 päivänä toukokuuta 1993 annetun neuvoston direktiivin 93/22/ETY muuttamisesta (1) (96/C 221/08) (ETA:n kannalta merkityksellinen teksti) KOM(96) 292 lopull. - 95/0188(COD) (Komission EY:n perustamissopimuksen 189 a artiklan 2 kohdan nojalla esittämä 20 päivänä kesäkuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan ensimmäisen ja kolmannen virkkeen, ottavat huomioon komission ehdotuksen (2), noudattavat perustamissopimuksen 189 b artiklassa määrättyä menettelyä, sekä katsovat, että sijoituspalveluyritysten ja luottolaitosten omien varojen riittävyydestä annettu neuvoston direktiivi 93/6/ETY (3) ja sijoituspalveluista arvopaperimarkkinoilla annettu neuvoston direktiivi 93/22/ETY (4) annettiin vastaavasti 15 päivänä maaliskuuta 1993 ja 10 päivänä toukokuuta 1993, arvopapereita, arvopaperimarkkinoita ja arvopaperivälittäjiä koskevien neuvoston direktiivien soveltamiseksi on tarpeen toteuttaa täytäntöönpanotoimenpiteitä erityisesti näiden direktiivien mukauttamiseksi rahoitusalan uusiin kehityssuuntiin, direktiivin 93/6/ETY 10 artiklassa ja direktiivin 93/22/ETY 29 artiklassa neuvosto pidätti itselleen oikeuden toteuttaa täytäntöönpanotoimenpiteitä siihen asti, kunnes annetaan säädös, jolla komissio valtuutetaan käyttämään tätä toimivaltaa, perustamissopimuksen 145 artiklan kolmannen luetelmakohdan mukaisesti neuvosto siirtää komissiolle toimivallan antamiensa sääntöjen täytäntöönpanoon, Euroopan parlamentti pyysi omien varojen riittävyyttä ja sijoituspalveluita koskevien direktiiviehdotusten toisessa käsittelyssä kyseisen toimivallan siirtämistä komissiolle, tätä varten on tarpeen perustaa arvopaperikomitea, jonka tehtävänä on avustaa komissiota kyseiseen alaan liittyvissä kysymyksissä, täytäntöönpanotoimenpiteet on aiheellista toteuttaa noudattaen menettelystä komissiolle siirrettyä täytäntöönpanovaltaa käytettäessä 13 päivänä heinäkuuta 1987 tehdyn neuvoston päätöksen 87/373/ETY (5) 2 artiklassa esitetyn menettelyn III vaihtoehtoa a, Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta (6) EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä; tämän vuoksi direktiivejä 93/6/ETY ja 93/22/ETY olisi muutettava siten, että edellä mainitut 10 ja 29 artikla korvattaisiin uusilla artikloilla, joilla perustetaan arvopaperikomitea ja annetaan komissiolle kyseisen komitean avustamana vastuu mainittujen direktiivien mukauttamisesta tekniikan kehitykseen, arvopaperikomitean perustaminen edellyttää myös muiden muutosten tekemistä direktiiveihin 93/6/ETY ja 93/22/ETY eräiden sellaisten säännösten muuttamiseksi, jotka on annettu mainitun komitean perustamiseen asti, ja arvopapereita, arvopaperimarkkinoita ja arvopaperivälittäjiä koskevien kysymysten tarkastelun yhteydessä toimivaltaisten viranomaisten ja komission on suotavaa vaihtaa mielipiteitä; myös tämä tehtävä on aiheellista uskoa arvopaperikomitealle, OVAT ANTANEET TÄMÄN DIREKTIIVIN: 1 artikla Korvataan direktiivin 93/6/ETY 10 artikla kolmella artiklalla seuraavasti: "10 artikla Jäljempänä 10 a artiklassa säädettyä menettelyä noudattaen päätetään tämän direktiivin mukauttamisesta tekniikan kehitykseen seuraavilla aloilla: - 2 artiklan määritelmien selventäminen sen varmistamiseksi, että tätä direktiiviä sovelletaan yhteisössä yhdenmukaisesti, - 2 artiklan määritelmien selventäminen rahoitusmarkkinoiden kehittymisen huomioon ottamiseksi, - 3 artiklassa säädettyjen perustamispääomien määrien sekä 4 artiklan 6 kohdassa tarkoitetun summan muuttaminen talous- ja rahoitusalan kehityksen huomioon ottamiseksi, ja - laitoksia ja niihin liittyviä aloja koskevien määritelmien sanaston ja oikeudellisen muodon mukauttaminen myöhempiin säännöksiin. 10 a artikla 1. Komissiota avustaa arvopaperikomitea, jäljempänä tässä artiklassa `komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 10 b artikla 1. Komitea voi puheenjohtajansa tai jokun jäsenensä pyynnöstä tutkia mitä tahansa kysymystä, joka liittyy arvopapereita, arvopaperimarkkinoita ja arvopaperivälittäjiä koskevien yhteisön säännösten soveltamiseen. 2. Komitea ei käsittele yksittäisiin tapauksiin liittyviä erilliskysymyksiä." 2 artikla Korvataan direktiivin 93/22/ETY 29 artikla kolmella artiklalla seuraavasti: "29 artikla Jäljempänä 29 a artiklassa säädettyä menettelyä noudattaen päätetään tämän direktiivin mukauttamisesta tekniikan kehitykseen seuraavilla aloilla: - liitteen C osassa olevan luettelon laajentaminen, - liitteen luettelojen sanaston mukauttaminen rahoitusmarkkinoiden kehitykseen, - alat, joilla toimivaltaisten viranomaisten on vaihdettava 23 artiklassa lueteltuja tietoja, - määritelmien selventäminen tämän direktiivin yhdenmukaisen soveltamisen varmistamiseksi yhteisössä, - määritelmien selventäminen rahoitusmarkkinoiden kehityksen huomioon ottamiseksi tämän direktiivin soveltamisessa, - sanaston yhdenmukaistaminen sekä määritelmien muotoilu yhdenmukaisiksi sijoituspalveluyrityksiä ja niihin liittyviä seikkoja koskevien myöhempien toimenpiteiden kanssa, ja - muut 7 artiklan 5 kohdassa säädetyt tehtävät. 29 a artikla 1. Komissiota avustaa direktiivin 93/6/ETY 10 a artiklalla perustettu arvopaperikomitea, jäljempänä tässä artiklassa `komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 29 b artikla 1. Komitea voi puheenjohtajansa tai jonkun jäsenensä pyynnöstä tutkia mitä tahansa kysymystä, joka liittyy arvopapereita, arvopaperimarkkinoita ja arvopaperivälittäjiä koskevien yhteisön säännösten soveltamiseen. 2. Komitea ei käsittele yksittäisiin tapauksiin liittyviä erilliskysymyksiä." 3 artikla Korvataan direktiivin 93/22/ETY 7 artiklan 1 kohta seuraavasti: "1. Jäsenvaltioiden toimivaltaisten viranomaisten on ilmoitettava komissiolle a) toimiluvan myöntämisestä sellaiselle suoraan tai välillisesti omistetulle tytäryritykselle, jonka emoyritykseen sovelletaan kolmannen maan lakia. Komissio ilmoittaa asiasta arvopaperikomitealle; b) jos tällainen emoyritys hankkii sellaisen osuuden yhteisön sijoituspalveluyrityksestä, että jälkimmäisestä tulee sen tytäryritys. Komissio ilmoittaa asiasta arvopaperikomitealle. Milloin toimilupa myönnetään suoraan tai välillisesti omistetulle tytäryritykselle, jonka emoyrityksistä yhteen tai useampaan sovelletaan kolmannen maan lakia, toimivaltaisten viranomaisten on eriteltävä yritysryhmän rakenne komissiolle osoitettavassa ilmoituksessa." 4 artikla 1. Poistetaan direktiivin 93/6/ETY 2 artiklan 12 kohdan viidennestä alakohdasta, liitteessä III olevasta 9 kohdasta sekä liitteessä IV olevasta 9 kohdasta sanat "neuvostolle ja". 2. Korvataan direktiivin 93/6/ETY 7 artiklan 3 kohdassa sanat "neuvostoon ja komissioon" sanalla "arvopaperikomiteaan". 5 artikla Tämä direktiivi on osoitettu kaikille jäsenvaltioille. (1) EYVL N:o C 253, 29.9.1995, s. 19 (2) EYVL N:o C 152, 21.6.1990, s. 6 ja EYVL N:o C 50, 25.2.1992, s. 5; EYVL N:o C 43, 22.2.1989, s. 7 ja EYVL N:o C 42, 22.2.1990, s. 7; ja . . . (3) EYVL N:o L 141, 11.6.1993, s. 1 (4) EYVL N:o L 141, 11.6.1993, s. 27 (5) EYVL N:o L 197, 18.7.1987, s. 33 (6) EYVL N:o C 293, 8.11.1995, s. 1